**Ministru kabineta noteikumu projekta „Grozījumi Ministru kabineta 2013. gada 28. maija noteikumos Nr. 291 „Noteikumi par nacionālas nozīmes lauksaimniecības teritorijām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Teritorijas attīstības plānošanas likuma 7. panta pirmās daļas 11. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Piemērojot praksē Ministru kabineta 2013. gada 28. maija noteikumu Nr. 291 „Noteikumi par nacionālas nozīmes lauksaimniecības teritorijām” (turpmāk – Noteikumi) normas, ir atklājušās nepilnības spēkā esošajā regulējumā, kā arī konstatēta atsevišķu normu dažāda interpretācija.  Noteikumu projektā (turpmāk – Projekts) precizētas Noteikumos konstatētās nepilnības un pretrunas:   1. Noteikumu 7.2.apakšpunkts noteic, ka no zemes vienības, kas atrodas nacionālas nozīmes lauksaimniecības teritorijā un uz kuras galvenā saimnieciskā darbība ir lauksaimniecība, atsevišķā zemes vienībā drīkst atdalīt zemi, kas nepieciešama viensētas un saimniecības ēku uzturēšanai, ja paliekošā zemes vienība, kas ir mazāka par 10 ha, tiek pievienota blakus esošai zemes vienībai, uz kuras galvenā saimnieciskā darbība ir lauksaimniecība, un apvienotās jaunizveidotās zemes vienības platība ir 10 ha vai lielāka un ja jaunajām zemes vienībām ir nodrošināta piekļuve un izmantošanai nepieciešamā inženiertehniskā apgāde.   Praksē pierādījies, ka Noteikumu 7.2.apakšpunkta regulējums nesamērīgi apgrūtina viensētu uzturēšanai nepieciešamās zemes atdalīšanu, jo, pat apvienojot paliekošo zemi ar blakus zemes vienību, ir gadījumi, kad jaunveidojamā zemes vienība nesasniedz 10 ha. Līdz ar to, kaut arī zemes vienību apvienošanai būtu pozitīva ietekme uz zemes sadrumstalotības mazināšanu, tā nav iespējama noteiktā 10 ha platības ierobežojuma dēļ.  Tāpēc Projekts paredz svītrot Noteikumu 7.2. apakšpunktā ietverto prasību zemes sadales gadījumos paliekošo zemes vienību, kas ir mazāka par 10 ha, pievienot blakus zemes vienībai, kopā veidojot zemes vienību, kuras platība pārsniedz 10 ha. Tādējādi paliekošo zemi būs iespējams apvienot ar blakus zemes vienību arī tad, ja jaunās zemes vienības platība nesasniegs 10 ha.   1. Noteikumu 5., 6. un 7. un 8.punkts regulē zemes dalīšanu, nosakot, ka jaunveidojamās zemes vienības platībai vispārējā gadījumā jābūt vismaz 10 ha, taču neregulē zemes vienību apvienošanu. Rezultātā pašvaldībās rodas dažāda interpretācija attiecībā uz apvienošanas gadījumā jaunveidojamo zemes vienību platību. Tā kā zemes vienību apvienošana rada pozitīvu ietekmi uz sadrumstalotības mazināšanu, Projekts paredz atļaut apvienot zemes vienības arī tādā gadījumā, ja jaunveidojamās zemes vienības platība ir mazāka nekā 10 ha. 2. Izstrādājot Ministru kabineta 2009.gada 30.jūnija noteikumus Nr.689 „Noteikumi par nacionālas nozīmes lauksaimniecības teritorijām”, polderi tika izslēgti no nacionālas nozīmes lauksaimniecības teritorijām. Tomēr regulējums par apbūves ierobežojumiem polderu teritorijās un to saraksts tika saglabāts noteikumos, lai nodrošinātu vēsturisko kontinuitāti. Ņemot vērā to, ka Noteikumu piemērotājiem tas rada neskaidrības, un to, ka Noteikumu 2.pielikumā minētie polderi ir meliorētas teritorijas, Vides aizsardzības un reģionālās attīstības ministrija 2016.gada 20.aprīļa atzinumā par likumprojektu „Grozījumi Meliorācijas likumā” (VSS-267, izsludināts Valsts sekretāru sanāksmē 31.03.2016.) ir izteikusi priekšlikumus papildināt likumprojektu ar pielikumu, kurā tiktu uzskaitīti visi polderi, kuru apsaimniekošanu nodrošina VAS „Zemkopības ministrijas nekustamie īpašumi”, kā arī papildināt Meliorācijas likumu ar jaunu nodaļu „Polderu pārvaldība”, kurā tiktu iekļauts Noteikumu 9.punktā noteiktais par tiesībām mainīt polderu izmantošanu uz tādu izmantošanu, kas primāri saistīta ar apbūvi, kā arī tiktu iekļauts regulējums par kārtību, kādā ir veicama zemes izmantošanas maiņa arī citiem mērķiem.   Līdz ar to Projekts paredz:   1. svītrot Noteikumu 9. punktu. 2. Noteikumu 10. punktā svītrot atsauci uz 9.punktu; 3. svītrot Noteikumu pielikumu. |
| 3. | Projekta izstrādē iesaistītās institūcijas | Notikušas konsultācijas ar Jelgavas novada pašvaldību. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, izstrādājot un īstenojot teritorijas plānojumus, lokālplānojumus, detālplānojumus un zemes ierīcības projektus.  Juridiskas un fiziskas personas, kam pieder vai kas vēlas iegādāties zemi nacionālas nozīmes lauksaimniecības teritorijās.  Teritorijas plānotāji, zemes ierīcības speciālisti, mērnieki un citi eksperti, kuri izstrādā teritorijas plānojumus, lokālplānojumus, detālplānojumus vai zemes ierīcības projektus. |
| 2. | Tiesiskā regulējuma ietekme uz tautsaimniecību un administratīvo slogu | Nav ietekmes uz administratīvo slogu. Sagaidāma pozitīva ietekme uz tautsaimniecību, jo zemi, kas nebūs nepieciešama viensētu uzturēšanai, varēs atdalīt, lai pārdotu un atgrieztu lauksaimnieciskajā darbībā. |
| 3. | Administratīvo izmaksu monetārs novērtējums | Administratīvās izmaksas nemainās. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts izstrādāts sadarbībā ar Jelgavas novada pašvaldību.  Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļa vietnē. |
| 2. | Sabiedrības līdzdalība projekta izstrādē | Projekts 2016.gada 28.aprīlī ievietots Vides aizsardzības un reģionālās attīstības ministrijas tīmekļa vietnē: [www.varam.gov.lv](http://www.varam.gov.lv) sabiedriskai apspriešanai. |
| 3. | Sabiedrības līdzdalības rezultāti |  |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Izdarāmi grozījumi Meliorācijas likumā, uz to pārnesot Noteikumu normas, kas attiecas uz polderiem – 9.punktu un pielikumu, kurā uzskaitīti lauksaimniecības polderi. |
| 2. | Atbildīgā institūcija | Zemkopības ministrija |
| 3. | Cita informācija | Vides aizsardzības un reģionālās attīstības ministrija 2016.gada 20.aprīļa atzinumā par likumprojektu „Grozījumi Meliorācijas likumā” (VSS-267, izsludināts Valsts sekretāru sanāksmē 31.03.2016.) ir izteikusi priekšlikumus papildināt likumprojektu ar pielikumu, kurā tiktu uzskaitīti visi polderi, kuru apsaimniekošanu nodrošina VAS „Zemkopības ministrijas nekustamie īpašumi”, kā arī papildināt Meliorācijas likumu ar jaunu nodaļu „Polderu pārvaldība”, kurā tiktu iekļauts Noteikumu 9.punktā noteiktais par tiesībām mainīt polderu izmantošanu uz tādu izmantošanu, kas primāri saistīta ar apbūvi, kā arī tiktu iekļauts regulējums par kārtību, kādā ir veicama zemes izmantošanas maiņa arī citiem mērķiem. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības, kuru teritorijās atrodas nacionālas nozīmes lauksaimniecības teritorijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju un neietekmē iesaistīto institūciju funkcijas un cilvēkresursus. |
| 3. | Cita informācija | Nav |

Anotācijas III un V sadaļa – projekts šīs jomas neskar.

Ministru prezidents M.Kučinskis

Vides aizsardzības un   
reģionālās attīstības ministrs K.Gerhards

Vīza:

valsts sekretārs R.Muciņš

28.04.2016.

984

D.Paršova

67026901, [daiga.parsova@varam.gov.lv](mailto:daiga.parsova@varam.gov.lv)